
NARVA LINNAVALITSUS

KORRALDUS

Riigihanke „Üleminek uuele majandustarkvarale” avatud e-hankemenetluse lõpetamine
1. ASJAOLUD JA MENETLUSE KÄIK 
Narva Linnavalitsus võttis 29.03.2016.a vastu korralduse nr 394, mille alusel Narva Linnavalitsuse Rahandusamet korraldas avatud e-hankemenetlust „Üleminek uuele majandustarkvarale” (riigihanke registreerimisnumber 173026).
Nimetatud hanke juurde registreerus kaks taotlejat. 24.05.2016 toimus Narva Linnavalitsuse riigihanke konkursikomisjoni koosolek. Vastavalt hankedokumentidele pakkumuste esitamise tähtaeg oli 24.05.2016 kell 14.00, kuid selleks tähtajaks ühtegi pakkumust pole esitatud. Lähtudes ülalmainitud asjaoludest tegi riigihanke komisjon ettepaneku pöörduda taotlejate poole täpsustamaks pakkumuste mitte esitamise põhjust.
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Linnavalitsuse Rahandusameti direktor Jelena Golubeva avatud e-hankemenetluse tulemused Narva Linnavalitsusele otsuse vastuvõtmiseks.
2. ÕIGUSLIKUD ALUSED 
Riigihangete seaduse (edaspidi RHS) § 29 lõike 3 punkt 5 järgi hankemenetlus lõpeb pakkumuste või hankemenetluses osalemise taotluste esitamata jätmisega selleks RHSs sätestatud korras ettenähtud tähtaja jooksul.

Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktile 1 esitab riigihanke eest vastutav isik konkursi tulemused Narva Linnavalitsusele kinnitamiseks.

3. OTSUS

3.1. Lõpetada avatud e-hankemenetlus „Üleminek uuele majandustarkvarale” (riigihanke registreerimisnumber 173026) seoses pakkumuste esitamata jätmisega.

4. RAKENDUSSÄTTED 

4.1. Korraldus jõustub seadusega sätestatud korras.

